**Φύλλο εργασίας δομημένης μορφής**

**¨Η ζωή στη Σύμη»  Ευγενία Φακίνου**

**Λογοτεχνία Α Γυμνασίου**

**Α Υπομνήσεις  :**







1) Το κείμενο είναι απόσπασμα από το μυθιστόρημα  «Αστραδενή» της Ευγενίας Φακίνου.**Η Ευγενία Φακίνου** γεννήθηκε το 1945 στην Αλεξάνδρεια της Αιγύπτου. Μεγάλωσε στην Αθήνα και σπούδασε γραφικές τέχνες και ξεναγός. Εργάστηκε για μερικά χρόνια σε περιοδικά ως γραφίστρια. Το 1976 δημιούργησε το κουκλοθέατρο "Ντενεκεδούπολη". 'Έχει γράψει και έχει εικονογραφήσει πολλά παιδικά βιβλία. Το 1982 κυκλοφόρησε το πρώτο της μυθιστόρημα "Αστραδενή". Τα μυθιστορήματα της έχουν μεταφραστεί και κυκλοφορούν στα γερμανικά, αγγλικά, ρωσικά, ουγγρικά, δανέζικα, γαλλικά, ολλανδικά, ιταλικά και σερβικά.

2) **Η Σύμη** είναι νησί των Δωδεκανήσων. Βρες την στο χάρτη... Παρακολούθησε το παρακάτω βίντεο που είναι διαφημιστικό για την προσέλκυση τουριστών. Ποια στοιχεία του νησιού προβάλλει;

**Β Δράσεις;**

3) Διάβασε προσεκτικά το εισαγωγικό σημείωμα και βρες ποια είναι η ηρωίδα ,που ζει ,ποια είναι η καταγωγή της και για ποιο λόγο άφησε την ιδιαίτερη πατρίδα της;

4 ) Προσπάθησε να χωρίσεις το κείμενο σε ενότητες και δώσε έναν πλαγιότιτλο σε καθεμιά.

5) Η μικρή ηρωίδα αναφέρεται στις ασχολίες των γυναικών και των παιδιών  του νησιού.

|  |  |
| --- | --- |
| **Ασχολίες των γυναικών** | **Ασχολίες των παιδιών** |
|  |  |

6) Η ηρωίδα συγκρίνει το νησί της με την Αθήνα. Συμπλήρωσε τον πίνακα τονίζοντας τις διαφορές.

|  |  |  |
| --- | --- | --- |
|  | Αθήνα | Σύμη |
| Κουζίνα |  |  |
| Παράθυρα |  |  |
| Χρήση νερού |  |  |

7)  Ποιες ιδιαίτερες συνήθειες και αντιλήψεις θυμάται η ηρωίδα από το νησί της;

8)   Ποιες σχέσεις είχαν οι κάτοικοι της ακριτικής Σύμης μεταξύ τους ( Βρες σημεία από το κείμενο).

 Νομίζεις πως οι σχέσεις των ανθρώπων σε μια μεγαλούπολη όπως ήταν η Αθήνα  θα ήταν ίδιες;

9) Ποια συναισθήματα φαίνεται να νιώθει η ηρωίδα για την πατρίδα της αλλά και την παραμονή της στην Αθήνα;

**Γ Αξιολόγηση:**

10) Να αφηγηθείς σε έναν συμμαθητή σου που έλειπε από το μάθημα  για τη ζωή της ηρωίδας στη Σύμη.

11) Να σχολιάσεις τον αφηγητή  ( πρόσωπο, συμμετοχή) , τη γλώσσα και το ύφος  του κειμένου.

12)  Στο κείμενο γίνεται λόγος για την προστασία του περιβάλλοντος και των φυσικών πόρων Βρες το σημείο.

13)  Η ηρωίδα αναφέρεται στη λειψυδρία που είναι η [έλλειψη](https://el.wiktionary.org/wiki/%CE%AD%CE%BB%CE%BB%CE%B5%CE%B9%CF%88%CE%B7) [νερού](https://el.wiktionary.org/wiki/%CE%BD%CE%B5%CF%81%CF%8C), πχ λόγω παρατεταμένης [ανομβρίας](https://el.wiktionary.org/wiki/%CE%B1%CE%BD%CE%BF%CE%BC%CE%B2%CF%81%CE%AF%CE%B1)   ([λείπω](https://el.wiktionary.org/wiki/%CE%BB%CE%B5%CE%AF%CF%80%CF%89) + [ὕδωρ](https://el.wiktionary.org/wiki/%E1%BD%95%CE%B4%CF%89%CF%81)  ). Νομίζεις πως είναι πραγματικά ένα σοβαρό πρόβλημα και αν ναι , πως μπορεί να αντιμετωπιστεί;

14) Στο κείμενο αναφέρονται κάποια παιχνίδια των παιδιών .Ποια είναι αυτά;. Ξέρεις πως παίζονται;

15 ) Στο κείμενο υπάρχουν αρκετές περιγραφές. Βρες μία και παρουσίασέ την αναλυτικά.

16)   Ζω στην πόλη: Γράψε ένα κείμενο σε α ενικό πρόσωπο , στο οποίο θα περιγράφεις τη ζωή σου στην πόλη.(θετικά ή αρνητικά )